ངོ་མཚར་ཆེ་བའི་ཕྱི་དྲོ་འདི་ཉིད་བླ་མ་ཕུན་ཚོགས་དགེ་ལེགས་དང་མའེ་ཁཱལ་མོན་ཧཱར་ཊི་གཉིས་དང་མཇལ་བའི་སྒོ་ནས་ཕུན་སུམ་ཚོགས་པའི་ངང་དུ་མཇུག་བསྡུས་པ་ཡིན།བླ་མ་ཕུན་ཚོགས་དགེ་ལེགས་དང་ངེད་གཉིས་ཀྱི་བར་དུ་སྐད་བརྡ་མི་འཕྲོད་པའི་དཀའ་ངལ་བྱུང་མོད།ཡིན་ནའང་ཁོང་གི་ཞི་དུལ་དང་དྲོད་འཇམ།སྒམ་ཉམས་ཀྱི་ཞལ་རས་ཀྱིས་ངའི་ལག་པ་དང་སྙིང་ཁོངས་དྲོད་ལམ་མེར་བཏང་།མའེ་ཁཱལ་དང་ལྷན་དུ་ཕྱི་དྲོ་དེའི་རོལ་མོའི་སྐོར་ལ་ཁ་བརྡ་ཐུང་ངུ་ཞིག་བྱས་ཏེ་རང་སེམས་ལ་སྤྲོ་བ་འཕེལ།ཁོང་ནི་ས་ཁི་སི་ཕོན་རོལ་ཆས་འབུད་མཁན་མཁས་ཅན་ཞིག་དང་།འཆར་ཡན་གྱིས་ཕྱུག་པའི་རང་རྐྱ་འཕེར་བའི་རོལ་མོ་བ་ཞིགནང་ཆོས་ཀྱི་གསུང་རབ་ཡིག་སྒྱུར་བྱེད་པའི་ལས་ལ་གཞོལ་བའི་ལོ་ཙཱ་བ་ཞིགབོད་རིག་པར་ཞིབ་འཇུག་དཔྱིས་ཕྱིན་པ་བྱེད་མཁན་ཞིག་བཅས་རེད།ཉིན་དེར་བླ་མ་ཕུན་ཚོགས་དགེ་ལེགས་དང་མའེ་ཁཱལ་གཉིས་ཀྱིས་ང་ཚོར་ཅི་ཞིག་གསོལ་བསྩལ་གནང་བ་དེས་སངས་རྒྱས་དང་བྱང་ཆུབ་སེམས་དཔའི་ཚོགས་དང་།ལྷ་ཚོགས་འཁོར་དང་བཅས་པ་དགྱེས་པའི་དཔལ་ལ་རོལ་དུ་འཇུག་པར་སོམ་ཉི་བྱེད་མི་དགོས་པ་ཞིག་བྱུང་།